|  |  |  |
| --- | --- | --- |
|  | Nova pot 9  1351 Brezovica  01 36 51 233  www.vrtci-brezovica.si |  |

**NAZIV AKTIVNOSTI: \_Didaktična igra – od parkirišča do garaže\_\_**

|  |  |
| --- | --- |
| **področje Aktivnosti po kurikulumu** | Matematika, gibanje |
| **Starost otrok** | 1–2 leti |
| **Strokovni delavki** | Urša Čuden in Neža Hladnik |
| **Namen aktivnosti** | * Razlikovanje osnovnih barv (modra, zelena, rdeča, rumena), * razvijanje koordinacije oko-roka in grobe motorike, * razvijanje tipnih občutkov, * zabava in sproščanje. |
| **Potreben material** | Večji in trši list papirja za podlago, lepilo, volne štirih barv, valovita lepenka različnih barv (če je nimate lahko uporabite karton in barvne liste), avtomobilčki. |
| **Navodilo za izdelavo in igro** | 1. Izdelamo igralno površino. Ob krajšo stranico nalepimo barvne pravokotnike, ki bodo služili kot parkirna mesta, ob drugo pa iz valovite lepenke naredimo garaže. Parkirna mesta in garaže enake barve povežemo z volnenimi vrvicami, ki jih prilepimo na podlago. Iz volne oblikujemo različne oblike poti npr. vijugasto, ravno, cikcak … Počakamo, da se lepilo posuši in igra je dokončana. 2. Otrok prinese svoje avtomobilčke in jih razporedi na parkirna mesta. Najprej poskusi zapeljati avtomobil do garaže po najbolj enostavni ravni poti, nato naj preizkusi še ostale poti. Pustite mu, da raziskuje in poskuša osvojiti zapletene zavoje. 3. Igra je zelo prilagodljiva. Ob njej se lahko pogovarjamo z otrokom o barvah, jim dajemo navodila npr. rdeč avto naj gre po zeleni potki do garaže. Igra je narejena iz različnih materialov zato, da otrok razvija tipne občutke. |
| **Fotografija didaktične igre** |  |
| **Misel, komentar vzgojiteljice** | Zabavajte se ob skupnem igranju in izdelovanju igre, lahko jo izdelate tudi čisto po svoje, to je ideja, ki jo lahko nadgradite z lastno kreativnostjo. |